**ОБРАЗЛОЖЕЊЕ НАЦРТА**

**ОДЛУКЕ О ПРВОМ РЕБАЛАНСУ**

**БУЏЕТА ЗА 2021. ГОДИНУ**

Припрема и доношење ребаланса буџета општине Гаџин Хан за 2021. годину врши се на основу Закона о буџетском систему („Службени гласник РС“, број 54/09, 73/10, 101/10, 101/11, 93/12, 62/13, 63/13, 108/13, 142/14,68/15 – др. закон,103/2015,99/2016,113/2017, 95/2018,31/2019,72/2019 и 149/2020), Закона о финансирању локалне самоуправе,Закона о локалној самоуправи („Службени гласник РС“, број 129/2007,83/2014-др.закон,101/2016-др.закон и 47/2018), Закона о финансирању локалне самоуправе („Службени гласник РС“, број 62/2006,47/2011,93/2012,...,83/2016,...,95/2018-др.закон),Упутства за припрему одлуке о буџету локалне власти за 2021. годину и пројекција за 2022. и 2023. годину, Правилника о стандардном класификационом оквиру и контном плану за буџетски систем и Упутства за припрему одлуке о првом ребалансу буџета општине Гаџин Хан за 2021. годину.

Чланом 63. Закона о буџетском систему (у даљем тексту:Закон) дефинисано је да се ребалансом буџета врши усклађивање прихода и примања и расхода и издатака буџета на нижем, вишем или истом нивоу.Нацртом првог ребаланса буџета за 2021. годину извршено је усклађивање прихода и примања и расхода и издатака на нижем нивоу у односу на Одлуку о буџету општине Гаџин Хан за 2021. годину („Службени лист града Ниша“, бр. 116/20) (у даљем тексту:Одлука), тачније обим буџета је смањен за 32.202.000 динара из свих извора средстава.Међутим,буџетска средства општине (извор 01) су повећана за 5.783.000 динара.Код средстава буџета углавном је вршена прерасподела средстава између појединих програма и програмских активности,појединих функција и појединих намена - економских класификација.

Обим буџета је смањен смањењем средства из свих осталих извора,у укупном износу од 37.985.000 динара. При том, средства донација од међународних организација (извор 06) у износу од 14.244.000 динара планирана у Одлуци на име учешћа општине у пројекту „Наша заједничака будућност“ остала су на истом нивоу у овом нацрту првог ребаланса буџета.Пројекат „Наша заједничака будућност“ из 2020.године је већ Одлуком у потпуности замењен новим пројектом и новом финансијском конструкцијом с истим циљем – изградња базена и бугалова у Д.Душнику а који би требало реализовати у 2021. години. Средства од задуживања у земљи - кредита (извор 10) остављена су у целости у износу од 12.900.000 динара, а опредељена су за набавку једног теретног камиона и једне грађевинске машине, док се у овом ребалансу одустало од куповине камиона смећара који је првобитно био планиран у Одлуци о буџету за 2021. годину, а средства су пребачена на набавку теретног камиона веће вредности.Код осталих извора финансирања у нацрт првог ребаланса буџета за 2021. годину укључена су средства нераспоређеног вишка прихода из претходних година и пренета неутрошена средства за посебне намене (извор 13) по ЗР за 2020. годину у укупном износу од 7.438.000 динара што је практично значило замену буџетских средстава (извор 01) у износима појединих апропријација. Највећа смањења средстава у овом нацрту ребаланса су код трансфера од другог нивоа власти (извор 07) и износе 45.423.000 динара и то пре свега што је реализација већине капиталних пројеката у којима значајно учешће имају буџетска срества са нивоа републичке у овом нацрту планирана током 2021. године и наредне 2020. године.Ово због тога што конкурси за додељивање средстава локалним самоуправама код надлежних министарства још нису расписани и неизвесно је када ће бити расписани, када ће се поступак окончати што доводи у питање почетак и завршетак пројекта.Из тог разлога ова врста капиталних пројеката за значајним потенцијалним учешћем републичког нивоа власти је приказана у овом нацрту као двогодишњи пројекати а предвиђена средства расподељена на текућу и наредну 2022. годину, што је у овом тренутку реалнија опција.

Укупни расходи и издаци су смањени такође за 45.423.000 динара у односу на Одлуку о буџету за 2021.годину.Текући расходи (класа 4) повећани су укупно за 19.702.000 динара у односу на износ у Одлуку о буџету за 2021.годину.Код расхода постоји и повећање и смањење код појединих категорија.

Највећа повећања су на категорији 41 – Расходи за запослене и 42 – Коришћење услуга и роба.Расходи за запослене повећани су за 4.996.000 динара. Расходи за коришћење услуга и роба повећани су за око 15.815.000 динара што је и највеће повећање расхода у овом ребалансу.Субвенције на економској класификацији 45 су смањене за око 2.500.000 динара на функцији 421на име субвенција за пољопривредна газдинства. Донације и трансфери на категорији 46 су на приближно истом нивоу, тачније повећани су за само 434.000 динара. Категорија 470-Социјална помоћ повећана је за 100.000 динара на име награда за ученике. Остали расходи на категорији 48 повећани су за 1.299.000 динара то углавном код Општинске управе: 300.000 динара додатних средстава за исплату накнада по судским решењима за ујед паса луталица и извесна средства за исплату судских трошкова по истим, јер је апропријација већ у првом кварталу текуће године потрошена у потпуности,за осигурање према трећим лицима приликом регистрације возила такође су опредељена извесна средства јер је апропријација за 2021 годину на основу добијених полиса осигурања такође потрошена у потпуности, а највећи износ је додатно опредељен на име накнаде штете лицима којима је извршена експропријација земљишта (560.000 динара) по одлуци суда.Категорија 49 – Средства резерве је повећана додатним средствима од укупно 4,4 милиона динара јер је и текућа и стална буџетска резерва већ у значјаној мери била ангажована у првом кварталу текуће године.Тако је текућа буџетска резерва повећана за 4 милиона динара тако да расположива средства ове резерве износе 5.746.000 динара, док је стална буџетска резерва повећана за 400.000 динара и враћена на ниво од око милион динара.

Капитални издаци на класи 5 су смањени за 54.604.000 динара, и то категорија 510- Основна средства за -55.604.000 динара, док су средства на категорији 540 – Природна имовина која се односи на набавку земљишта (конто 541)повећана за 1 милион динара. Н

На класи 6, категорији 610 –Отплата главнице у првом ребалансу буџета за текућу годину у односу на Одлуку опредељена су средства за отплату главнице домаћим кредиторима (конто 611) највише шест једнаких рата кредита у 2021. години процењених у укупном износу од око 2,7 милиона динара.Набавка кредита за набваку грађевинских машина очекује се у половином текуће године те уколико небуде извесног грејс периода биће до краја године може бити максимално шест месечних рата кредита за отплату.

На крају резултат првог ребаланса буџета је дефицит у износу од 17.133.000 динара је резултат крдита од домаћих пословних банака у износу од 12,9 милиона динара (извор 10) и пренетих неутрошених наменских средстава из претходних година (5.747.000 дин.) и нераспоређеног вишка прихода из ранијих година (1.691.000 дин.) по ЗР за 2020. годину у купном износу од 7.438.000 динара (извор 13) умањених за опредељена средства на класи 6 за отплату главнице кредита у износу од 2,7 милион адинара и износа од 505.000 динара за набавку домаће финансијске имовине на име уплате удела у оснивачком капиталу општине у оснивачком капиталу у Регионално приврдно друштво за комуналну делатност “Нишки регион“ ДОО Ниш.

**ОБРАЗЛОЖЕЊЕ ПО КОРИСНИЦИМА**

***РАЗДЕО 1 – Скупштина општине***

***ПРОГРАМ 16: ПОЛИТИЧКИ СИСТЕМ ЛОКАЛНЕ САМОУПРАВЕ***

Апропријација на овом разделу увећан је за укупно 1.828.000 динара и износи 12.394.000 динара.

**ПА:2101-0001- Функционисање скупштине**

**Функција 110 –Извршни и законодавни органи , ...**

Апропријација за редовно функционисање Скупштине општине увећана је 648.000 динара.Опредељена средстава за бруто зараду и доприносе на терет послодавца за председника скупштине, заменика председника скупштине и секретара скупштине за 12 месеци на контима групе 411 и 412 у првобитном износу од 4.280.000 динара увећана су за 628.000 динара и у овом ребалансу износе 4.908.000 динара. Средства за плате су увећана по основу два правна основа, и то:

* На основу решења Одбора за административно–мандатна питања, избор и именовања Скупштине општине Гаџин Хан којим су увећани коефицијенти изабраним и постављеним лицима и
* На основу увећане нето основице за плате са припадајућим порезима и доприносима, изабраним,постављеним и запосленим лицима у локалној самоуправи по Закључку Владе РС 05 број 121-10896/2020 од 24.12.2020. године.Овим Закључком нето основица за плате је увећана почев од плате за децембар 2020. године за 3,5% и од плате за март 2021. године за додатних 1,45%, односно све укупно је увећана за 5 % у односу на нето основицу за плате изабраних,постављених и заполсених лица у јединицама локалне самоуправе из новембра 2019. године.

По основу увећаних коефицијената увећана је маса средстава за плате у износу од 414.000 динара,а по основу увећане основице за плате маса средстава за плате је повећана за 214.000 динара.

На економској класификацији 423000 (423300) на име котизација опредељена су додатна средства у износу од 10.000 динара и на економској класификацији 426000 (426300) на име претплате за „Службени лист града Ниша“ опредељена су додатна средства од 10.000 динара.

Средства за редован рад политичких партија (конто 481000) обрачуната су по законом прописаној стопи од 0,105% на основицу коју чини износ планираних пореских прихода од 111.362.000 динара увећана су за 7.000 динара јер је основица за обрачун увећана за 6 милиона динара.Истовремено смањена су средстава на економској класификацији 482000 за исти износ од 7.000 динара јер није било извршења у првом кварталу 2021. године.

Укупна апропријација за функционисање скупштине општине износи 11.214.000 динара.

**ПА: 2101-0003 - Подршка раду извршних органа власти и скупштине**

**Функција 110 – Законодавни и извршни органи ...**

На име одржавања избора за чланове савета месних заједница у 2021. години опредељена су средства у износу од 1.180.000 динара, и то: за услуге поште (421) 30.000 динара,за накнаде члановима изборне комисије и за накнаде чланова бирачких одбора (423) опредељен је износ од милион динара и 100.000 динара за услуге штампе изборног материјала и на име расхода за материјал (426) износ од 50.000 динара.

***РАЗДЕО 2 – Председник општине***

***ПРОГРАМ 16: ПОЛИТИЧКИ СИСТЕМ ЛОКАЛНЕ САМОУПРАВЕ***

***ПА:2101-0002 - Функционисање извршних органа***

***Функција 110 – Извршни и законодавни органи , ...***

На разделу 2 укупна апропријација је увећана за 208.000 динара. Опредељена средства за плате и доприносе на терет послодавца за 12 месеци за председника и заменика председника општине у износу од 3.456.000 динара на економским класификацијама 411 и 412 нису промењена у овом ребалансу. Наиме, прерачуном по новој увећаној нето основици по Закључку Владе РС 05 број 121-10896/2020 од 24.12.2020. године утврђено је да опредељена маса средстава за 2021. годину покрива ово повећање.Такође, минималне корекције коефицијента за обрачун и исплату плате председнику општине од свега +0,04 поена по Решењу бр. 06-121-276/2020-II Одбора за административно–мандатна питања,избор и именовања Скупштине општине Гаџин Хан није имала значајан утицај на масу средстава за плате те се испоставило да је претходно опредељена маса средстава за плате на овом разделу довољна за исплату плата у 2021. години.

Увећана је апропријација на економској класификацији 423000 за укупно 208.000 динара и то: на име чланарине у СКГО износ од 8.000 динара (423500) и опредељена су додатна средства на име расхода репрезентације у износу од 200.000 динара (423700) јер су значајна средства потрошена већ у првом кварталу текуће године.

***РАЗДЕО 3 – Општинско веће***

***ПРОГРАМ 16: ПОЛИТИЧКИ СИСТЕМ ЛОКАЛНЕ САМОУПРАВЕ***

***ПА:2101-0002- Функционисање извршних органа***

***Функција 110 –Извршни и законодавни органи , ...***

На разделу 3 планирани расходи за плате и доприносе на терет послодавца за пет именована лица општинског већа за 12 месеци у износу од 4.810.000 динара на економским класификацијама 411 и 412 умањени су за укупно 509.000 динара. У овом ребалансу маса средстава за плате обрачуната је 4 општинска већника , односно за једног мање у односу на Одлуку. Притом, приликом обрачуна потребне масе средстава за плате за 2021. годину на овом разделу узета је и увећана нето основица са припадајућим порезима и доприносима по Закључку Владе РС 05 број 121-10896/2020 од 24.12.2020. године и увећани коефицијенти за обрачун и исплату плата општинским већницима за +0,4 поена по решењима Одбора за административно–мандатна питања, избор и именовања Скупштине општине Гаџин Хан за четри општинска већника.

Све укупно за општинско веће опредељена је апропријација у износу од 4.906.000 динара.

***РАЗДЕО 4 – Општински правобранилац***

***ПРОГРАМ 15- ОПШТЕ УСЛУГЕ ЛОКАЛНЕ САМОУПРАВЕ***

***ПА:0602-0004 - Општинско правобранилаштво***

***Функција 330 - Судови***

На разделу 4 планирани расходи за плату и доприносе на терет послодавца за 12 месеци за општинског правобраниоца на економским класификацијама 411 и 412 у првобитном износу од 1.561.000 динара увећани су за 127.000 динара.Опредељена средстава за исплату плате су повећана по два основа: по осонову увећане нето основица са припадајућим порезима и доприносима по Закључку Владе РС 05 број 121-10896/2020 од 24.12.2020. године и увећаног коефицијента за обрачун и исплату плата општинској правобранитељки за +0,\_\_\_ поена по решењу бр. Одбора за административно–мандатна питања, избор и именовања Скупштине општине Гаџин Хан.

***РАЗДЕО 5 – ОПШТИНСКА УПРАВА***

***ПРОГРАМ 15 – ОПШТЕ УСЛУГЕ ЛОКАЛНЕ САМОУПРАВЕ***

***ПА:0602-0001-Функционисање локалне самоуправе и градских општина***

***Функција 130 – Опште услуге***

На разделу 5, маса средстава за плате за Општинску управу планирана у Одлуци на нивоу од 25.440.000 динара увећана је за износ од 3.360.000 динара и у овом ребалансу маса средстава за плате износи 28.800.000 динара.Расходи за плате планирани су за укупно 31 лице, и то: 26 запослена лица на неодређено време, 3 запослена лица у кабинету председника на одређено време и 2 постављена лица – начелника и помоћника председника општине.

Увећање масе средтава за плате утврђено је по неколико основа, и то:

* Обезбеђења недостајуће масе средстава за плату једног од два новозапослена лица на неодређено време у текућој 2021. години у износу од 1.175.000 динара;
* Маса средстава за плате планираног запошљавања једног лица на неодређено време (ИТ-администратора) за које је добијена сагласност надлежног органа, односно Закључка бр.112-2725/2021 марта 2021. године у износу од 1.044.000 динара;
* Накнаде штете за неискоришћени годишњи одмор лицу коме је престао радни однос у 2020. години у износу од 75.000 динара и
* Увећане нето основица са припадајућим порезима и доприносима по Закључку Владе РС 05 број 121-10896/2020 од 24.12.2020.године у износу од 1.066.000 динара.

Општинска управа је на основу члана 27к. став 1. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15- др.закон, 103/15, 99/16, 113/17, 95/18, 31/19,72/19 и 149/20) у текућој 2021. години примила у радни однос на неодређено време у својству приправника два лица, и то једно лице на систематизованом радном месту „послови пољопривреде,водопривреде,лова, риболова,шумарства и за заштиту животне средине“ а друго лице на систематизованом радном месту „имовинско-правни послови, пословима јавне набавке и управљање људским ресурсима“.Одредбом члана 27к. став 1. Закона о буџетском систему прописано је да корисници јавних средстава могу у текућој години без посебних дозвола и сгласности у својству приправника примити у радни однос на неодређено или одређено време до 70% укупног броја лица којима је престао радни однос на неодређено време по било ком основу у претходној календарској години. Идентична одредба је прописана и Уредбом о поступку за прибављање сагласности за ново запошљавање и додатно радно ангажовање код корисника јавних средстава („Службени гласник РС”, број 113/13, 21/14, 66/14, 118/14, 22/15, 59/15 и 62/19).

За запошљавање на неодређено време једног лица - ИТ администратора Општинска управа је затражила и добила сагласност надлежног републичког органа, односно Закључак Комисије за давање сагласности за ново запошљавање и додатно радно ангажовање код корисника јавних средстава бр. 112-2725/2021 марта месеца 2021. године.

Планира се и запошљавање комуналног испектора на неодређено време које Општинска управа нема од половине претходне 2020. године након добијања сагласности од Комисије за давање сагласности за ново запошљавање и додатно радно ангажовање код корисника јавних средстава надлежног министарства.

На конту 414000 планирана су социјална давања запосленима у износу од 170.000 динара повећана су за 50.000 динара јер су већ у првом кварталу значајна средства потрошена.

На конту 416 награде запосленима и остали посебни расходи првобитно планирана средства за јубиларне награде за два радника са 30 и 35 година рада у укупном износу од 300.000 динара увећана су за 140.000 динара за још једног запосленог коме је утврђено право на јубиларну награду за 30 година рада у органима општине Гаџин Хан.

Стални трошкови (421) планирани у Одлуци у износу од 8.250.000 динара увећани су за износ од 200.000 динара на име осигурања од одговорности према трећим лицима приликом регистрације возила јер је планирани износ на име осигурања зграда,опреме, запослених , каско осигурање возила за 2021. годину потрошен у целости.

Расходи за службена путовања у земљи (422) првобитно планирана у износе 80.000 динара увећана су за 40.000 динара.

Код расхода на конту 423–Услуге по уговору Одлуком опредељена средства у укупном износу од 12.980.000 динара, увећана су у првом кварталу текуће године ангажовањем сталне буџетске резерве и пре ребаланса износе на 14.592.000 динара. Уовом ребалансу увећана су за додатних 2.430.000 динара.За услуге образовања и котизације (конто 423300) опредељено је додатних 30.000 динара, на име услуге стерилизације и збрињавања паса луталица опредељен је додатни износ од 400.000 динара (конто 423500) и за услуге дезинфекције јавних површина које врши ЈП Дирекција Гаџин Хан опредељен је износ од 2 милиона динара и то 1,2 милиона динара на име већ извршених и фактурисаних услуга (обавеза) и 0,8 милиона динара за будући период. Такође, издавање употребних дозвола за новоизграђене инфраструктурне и друге објекте опредељен износ од 700.000 динара (технички преглед) је смањен за 150.000 динара (конто 423500), а за исти износ од 150.000 динара повећана апропријација за остале опште услуге (конто 423900).

Специјализоване услуге претходно планиране у Одлуци на конту 424 у износу од 2.200.000 динара увећане су за 500.000 динара на име услуга електронског архивирања пословне документације са микрофилмовањем (конто 424900).

На конту 425 у Одлуци о буџету за 2021. годину првобитно планирана средства за текуће поправке и одржавање зграда и објеката и опреме у износу од 6.200.000 динара увећана су за 550.000 динара.Средства у износу од 3.000.000 динара првобитно опредељена за текуће поправке и одржавање зграде општинске управе у кругу парка ЈП Дирекције за потребе сектора за ванредне ситуације, односно ватрогасне службе увећана су за 550.000 динара на име обавеза за уплату ПДВ-а по склопљеном Уговору бр.400-1197/20-IV од 29.12.2020. године (конто 425100).

На конту 426 планирана средства увећана су за 2.000 динара из нераспоређеног вишка прихода из ранијих година на име расхода за материјал за одржавање хигијене (конто 426800).

На конту 472 – накнаде из буџета планиран износ од 100.000 динара за награде ученика, студената као и за спортске награде увећан је за још 100.000 динара тако да расположива средства на ученичке награде износе 200.000 динара.

На конту 482 у Одлуци првобитно планирана средства за регистрацију возила и порез на пренос апсолутнх права (конто 482) у износу од 300.000 динара увећана су за износ од 170.000 динара, и то: на име пореза пренос апсолутних права приликом куповине земљишта износ од 150.000 динара и износ од 20.000 динара на име таксе за пренамену земљишта.

Новчане казне и пенали по решењу судова (конто 483) планирана у Одлуци у износу од 200.000 динара увећана су за 210.000 динара за износ трошкова парничног поступка по решењу суда (експропријација земљишта).

Накнаде штете за штету нанету од стране државних органа (конто 485) у износу од 300.000 динара пре првог ребаланса увећана је ангажовањем текуће буџетске резерве у износу од 59.000 динара.Овим ребалансом ова апропријација увећана је за износ од 860.000 динара, и то: износ од 560.000 динара по одлуци суда на име накнаде штете лицима којима је извршена експропријација земљишта и износ од 300.000 динара на име накнаде штете за уједе паса луталица јер су за ову намену сва средства планирана Одлуком већ у првом кварталу потрошена.

На економској класификацији 512 - Машине и опрема планиран износ у Одлуци од 3.800.000 динара смањен је у овом ребалансу за износ од 500.000 динара. За набавку видео надзора са алармним системом за антенски стуб на Селичевици и зграду општине првобитно планирана средства од 2.000.000 динара смањена су за 800.000 динара, док првобитно планиран износ за административну опрему од 1,8 милиона динара од кога за се на Општинску управу односи износ од 1.160.000 динара је увећан за 300.000 динара јер су значајна средства потрошена већ у првом каврталу текуће године док износ од 640.000 динара по Одлуци опредељен за потребе месних заједница није промењен.

На економској класификацији 541000–Земљиште апропријација од 4.000.000 динара у овом ребалансу је увећана за још 1.000.000 динара за потребе набавке земљишта за индустријску зону СЕВЕР и друге инфраструктурне објекте.

**ПА: 0602-0009 –Текућа буџетска резерва**

**Функција 130 – Опште услуге**

На конту 499 опредељена средства за текућу буџетску резерву у износу од 5.000.000 динара у првом кварталу текуће године ангажована су у износу од 3.254.000 динара.У овом ребалансу увећана су за додатни износ од 4 милиона динара и износе 5.746.000 динара.

**ПА: 0602-0010 – Стална буџетска резерва**

**Функција 130 – Опште услуге**

На конту 499 опредељена средства за сталну буџетску резерву у износу од 1.200.000 динара у првом кварталу текуће године ангажована су у износу од 588.000 динар. У овом ребалансу увећана су за додатних 400.000 динара и износе 1.012.000 динара.

**ПА: 0602-0003 – Сервисирање јавног дуга**

**Функција 170 – Трансакције јавног дуга**

У првом ребалансу опредељена су средства у износу од 2,7 милиона динара за отплату рата кредита од 12,9 милиона динара за капиталне издатке,који би требало реализовати половином ове године. У 2021. години планирана је отплата највише 6 једнаких месечних рата у износу од по 450.000 динара.

***ПРОГРАМ-7 ОРГАНИЗАЦИЈА САОБРАЋАЈА И САОБРАЋАЈНА ИНФРАСТРУКТУРА***

***ПА: 0701-0002 Одржавање саобраћајне инфраструктуре***

***Функција 360 – Јавни ред и безбедност***

За потребе безбедности саобраћаја у овом ребалансу укључена су неутрошена срества за посебне намене из претходних година по ЗР за 2020. годину (средства од наплаћених казни за саобраћајне прекршаје) у укупном износу од 4.319.000 динара на економској класификацији 425000 за текуће поправке и одржавање ударних рупа на локалним путевима.Истовремено првобитно планиран износ од 300.000 динара средстава буџета општине (извор 01) на истој економској класификацији 425000 је брисан у овом ребалансу, тако да укупно повећање апропријације на функцији 360 износи 4.019.000 динара.Износи за друге намене , односно на другим економским класификацијама на овој функцији нису промењена.После ове промене укупна апропријација на овој функцији износи 6.499.000 динара.

***ПРОГРАМ - 5 РАЗВОЈ ПОЉОПРИВРЕДЕ***

***ПА: 0101-0001 – Подршка за спровођење пољопривредне политике у локалној заједници***

***Функција 421- Пољопривреда...;***

На функцији 421првобитно опредељена средства од 9.130.000 динара су смањена за 2,5 милиона динара, тако да у ово ребалансу расположива средства за ову функцију износе 6.630.000 динара. Средства буџета општине (извор 01) смањена су за износ од 2.595.000динара, док су неутрошена средства за посебне намене из претходних година у износу од 95.000 динара укључена у овај ребаланс. Све промене извршена су на економској класификацији 454 – Субвенције приватним предузећима.

Подстицаји за пољопривредна газдинства предвиђени су на кекономској класификацији 454000 – Субвенције приватним предузећима износе од 6.630.000 динара и расподељена су на:

* Текуће субвенције (конто 4541). у овом ребалансу износе 700.000 динара и намењено је вештачком осемењивању крава које је од 500.000 динара увећано за 200.000 динара и износи 700.000 динара, доке је субвенционисање камата на кредите регистрованим пољопривредним газдинствима у износу од 1.000.000 динара брисано у овом ребалансу.Субвенционисање камата на кредите пољопривредницима је брисано јер се испоставило да нема заинтересованих пословних банака за ову врсту посла (у 2020. одини није било могуће реализовати ову меру подстицаја јер се није пријавила нити једна пословна банка).
* Капиталне субвенције (конто 4542) на име подстицаја за инвестиције регистрованим пољопривредним газдинствима у Одлуци планиране у износу од 7.500.000 динара смањене су за износ од 1.700.000 динара , тако да су капиталне субвенције расположиве у износу од 5.800.000 динара.Од овог износа 5.705.000 динара је из средстава буџета општине (извор 01) , док се износ од 95.000 динара односи на неутрошена средства за посебне намене из претходних година укључен на основу ЗР за 2020. годину.

***ПРОГРАМ-7 ОРГАНИЗАЦИЈА САОБРАЋАЈА И САОБРАЋАЈНА ИНФРАСТРУКТУРА***

***ПА: 0701-0002 Одржавање саобраћајне инфраструктуре***

***Функција 451 – Друмски саобраћај***

Програм одржавања локалних путева који обухвата летње и зимско одржавање локланих путева и текуће поправке и одржавање улица, сеоских путева на економској клсификацији 425000 планиран у првобитном износу од 35 милиона динара увећан је пре овог ребаланса употребом сталне буџетске резерве од 512.000 динара. Овим ребалансом ова апропријација није промењена.

На овој функционалној класификацији у Одлуци о буџету за 2021. годину планирана је набавке камиона и једне грађевинске машине на економској класификацији 512- Машине и опрема у укупном износу од 8.000.000 динара.Средства за ове намене су увећана у овом ребалансу за износ од 4,9 милиона динара тако да апропријација за ова два основна средства износи 12,9 милиона динара.Ова основна средства набавиће сеу потпуности из кредита пословних банака (извор 10). Наиме, у овом ребалансу преструктуирани су и извори финансирања тако што је износ од 1,6 милиона динара из средстава буџета општине (извор 01) брисан у овом ребалансу, док су средства од кредита пословних банака (извор 10) у износу од 6,5 милиона динара првобитно намењена набавци камиона смећара пребачена на ову позицију и ову намену.

**Пројекат 0701-07:"Атарски путеви "**

***Функција 451 – Друмски саобраћај***

У Одлуци о буџету за 2021. годину планирана средства за услуге по уговору - надзор и текуће поправке и одржавање путева у укупном износу од 3.450.000 динара увећана су у овом ребалансу за 2 милиона динара из средстава буџета општине (извор 01) и 108.000 динара из неутрошених средстава за посебне намене из претходних година по ЗР за 2020. годину (извор 13), тако да ова апропријација износи 5.558.000 динара.

**ПРОГРАМ 4 – РАЗВОЈ ТУРИЗМА**

**Пројекат: 1502-04:** **"Изградња бунгалова за одмор и ресторана у Д.Душнику"**

***Функција 473 – Туризам***

У Одлуци о буџету за 2021. годину пројекат је планиран у циљу унапређења туристичке понуде општине и у целини је планирана реализација у 2021. години.Укупна вредност пројекта је око 38.500.000 динара и средства су намењена изградњи смештајних капацитета и ресторана. На конту 511 планирани су расходи од 5.775.000 динара за изградњу бунгалова за одмор и ресторана као учешће општине на овом пројекту а износ од 32.725.000 динара планиран је као учешће надлежног министарства.

У овом ребалансу због неизвесности реализације пројекта у целини у 2021. години средства у износу од 15.725.000 динара пребачена су у 2022. годину, и то: 3 милиона динара из средстава буџета општине (извор 01) и 12.725.000 динара која представљају средства са нивоа републике (извор 07).Реализација пројекта у потпуности у 2021. години се доводи у питање јер није извесно када ће бити расписан и кад ће се окончати конкурс надлежног министарства у току текуће године.

***ПРОГРАМ 6 - ЗАШТИТА ЖИВОТНЕ СРЕДИНЕ***

***ПА 0401-0005 – УПРАВЉАЊЕ КОМУНАЛНИМ ОТПАДОМ***

***Функција 510 – Управљање комуналним отпадом***

На овој функцији у Одлуци о буџету за 2021. годину планирани расходи за одвоз отпада у износу од 20.000.000 динара остали су на истом нивоу. Код ове апропријације је ивршено преструктуирање извора финансирања тако што је укључен нераспоређени вишак прихода из ранијих година по ЗР за 2020. годину у износу од 1.689.000 динара (извор 13),док су за исти износ од 1.689.000 динара смањена средстав буџета општине (извор 01).

Средства за набавку камиона за одвожење смећа у укупном износу од 8.100.000 динара су у овом ребалансу брисана у потпуности и то износ из кредита, односно примања од домаћих задуживања (извор 10) од 6.500.000 динара, као и средства од 1.600.000 динара из средстава буџета општине (извор 01).Износ од 6,5 милона динара из кредита пословних банака је,како је напред наведено,пребачен за набавку камиона за превоз грађевинског материјала и грађевинске машине на функцији 451- Друмски саобраћај на економској класификацији 512 – Машине и опрема.

На основу претходних промена укупно смањење на овој функционалној класификацији износи 8,1 милион динара.

***ПА:0401-0001 Управљање заштитом животне средине***

***Функција 560-Заштита животне средине некласификована на другом месту***

***БУЏЕТСКИ ФОНД ЗА ЗАШТИТУ ЖИВОТНЕ СРЕДИНЕ***

За Буџетски фонд за заштиту животне средине првобитно, Одлуком о буџету за 2021. годину издвојен износ од 1.500.000 динара увећан је неутрошеним средсвима за посебне намене из претходних година у износу од 706.000 динара.Овај износ планиран је у целини за вршења услуге чишћења корита река и потока из надлежности општине.За ове намене користе се наменска средстава буџета општине односно средства од посебне накнаде за заштиту и унапређење животне средине.

***ПРОГРАМ-2 КОМУНАЛНЕ ДЕЛАТНОСТИ***

**Пројекат: 1102 - 09 „Изградња бунара у Топоници“**

***Функција 630 – Водоснабдевање***

За изградњу бунара у Топоници планирана средства у износу од 3милиона динара, у овом ребалансу су сведена на стварно утрошен износ од 2 милиона динара, односно смањена су за милион динара.

***ПРОГРАМ 12- ЗДРАВСТЕНА ЗАШТИТА***

***ПА 1801-0001  Функционисање установа примарне здравствене заштите***

***Функција 720 - Ванболничке услуге***

Апропријација за ову функцију у овом ребалансу увећана је за укупно 203.000 динара и износи 5.673.000 динара.Углавном је извршена прерасподела између појединих намена односно економских класификација.На економским класификацијама 411 и 412планирана средства за зараду двоје запослених по уговору о раду на одређено време за 12 месеци у укупном износу од 2.077.000 динара, и то: једног доктора медицине и једног возача санитетског возила је увећан за износ од 347.000 динара по основу увећане основице за плате по Закључучку Владе РС од 24. децембра 2020. године.Повећање је извршено и на економској класификацији 423000 у износу недостајућих средстава од 78.000 динара на име ангажовања једног дипломираног економисте за период од месец дана и једног домара за период од пет месеци.На економској класификацији 415 планирана средства за накнаде на посао и са посла двоје запослених по уговору о раду на одређено време за период од 12 месеци у износу од 202.000 динара смањена су за 101.000 динара.За специјализоване услуге на конту 424 планирана средства за ангажовање по основу уговора о допунском раду једног специјалисте радиологије за период од 12 месеци и једног специјалисте клиничке биохемије за период од 12 месеци у износу од 988.000 динара смањена су за износ од 101.000 динара , а такође и средства за финансирање трошкова акредитације у износу од 700.000 динара смањена су за 20.000 динара.

***ПРОГРАМ 8 – ПРЕДШКОЛСКО ОБРАЗОВАЊЕ И ВАСПИТАЊЕ***

**Пројекат: 2001-06:** **"Реконструкција и доградња објекта Предшколске установе Прва**

**радост Гаџин Хан"**

***Функција 911 – Предшколско образовање***

У Одлуци о буџету за 201. годину планиран је и овај пројекат укупне вредности око 34.531.000 динара од чега 5.180.000 динара односно 15% вредности пројекта је учешће општине ,а за преостала средства у износу од 29.351.000 динара конкурисаће се код надлежног министарства.

Због неизвесности реализације пројекта у целини у 2021. години средства у износу од 16.941.000 динара пребачена су у 2022. годину, и то: 2.590.000 динара из средстава буџета општине (извор 01) и 14.351.000 динара која представљају средства са нивоа републике (извор 07).Реализација пројекта у потпуности у 2021. години се доводи у питање јер није извесно када ће бити расписан и кад ће се окончати конкурс надлежног министарства у току текуће године.

***ПРОГРАМ 9 – ОСНОВНО ОБРАЗОВАЊЕ***

***ПА:2002-0001 - Функционисање основних школа***

***Функција 912 – Основно образовање***

Апропријација за основну школу од  21.400.000  динара није промењена у овом ребалансу већ је извршена прерасподела апропријација између појединих намена , односно економских класификација. На основу извршења буџета за период јануар – март 2021. године и процене трошкова до краја текуће године извршено је преусмеравање апропријација између појединих расхода и економскох класификација, и то:

Смањење апропријација је извршено код следећих расхода:

413100-Превоз радника (картице) у износу од .........1.000.000 динара;

422400-Превоз ученика (картице) у износу од ............100.000 динара;

426900-Материјал за посебне намене у износу од ......100.000 динара;

512600- Опрема за образовање у износу од .................600.000 динара.

Укупно смањење износи..............................................1.800.000 динара.

Повећање апропријација је извршено код следећих расхода:

415100-Накнада трошковима за запослене у износу од 500.000 динара;

421200-Енергетске услуге у износу од ...........................400.000 динара;

423500-Услуге по уговору ...............................................200.000 динара;

426100-Административни мтеријал...................................20.000 динара;

426300-Матер. за образовање и усавршав. запослених ...50.000 динара;

486800-Намирнице за припремање хране .........................30.000 динара;

512200-Административна опрема ....................................600.000 динара.

Укупно повећање износи.................................................1.800.000 динара.

До повећања средстава за накнаду трошкова за запослене дошло је због повећања броја запослених који путију сопственим превозом.Повећање позиције – енергетске услуге дошло је због повећања цене електричн енергије. Повећање позиције - услуге по уговору је потребно ради исплате Историјском архиву за обављене послове архивирања документације.Повећање позиције – административни материјал узроковано је повећањем цене административног материјала.Повећање позиције – материјал за образовање и усавршавање запослених – већи број публикација које запослени користе за своје усавршавањ.Повећање позиције - Намитнице за припремање хране – због већег броја деце која су материјално угрожена.Повећање позиције - Административна опрема – планира се набавка административне опреме.

**Пројекат: 2002-07 "Реконструкција и унапређење енергетске ефикасности објекта основне школе "Витко и Света" у Горњем Душнику"**

***Функција 912 – Основно образовање***

У овом ребалансу опредељена су и средства за наведени нов пројекат чија је укупна вредност око 7.218.000 динара од чега учешће општине износи 2.238.000 динара и учешће републиког нивоа власти 4.980.000 динара.

***Глава 5.01; ПРЕДШКОЛСКА УСТАНОВА „ПРВА РАДОСТ“ ГАЏИН ХАН***

***ПРОГРАМ 8 – ПРЕДШКОЛСКО ОБРАЗОВАЊЕ И ВАСПИТАЊЕ***

***ПА 2001-0001: Функционисање предшколских установа***

***Функција 911 – Предшколско образовање***

**Промене средстава из извора 01:**

**Опредељена средства на функцији 911 са извора 01 нема промене остаје на истом нивоу од 18.850.000 динара.**

Прерасподела средстава извршена је са економске класификације 413 на економску класификацију 415 за 150.000 динара.Економска класификација **413- Накнаде у натури (картице)-смањење су за 150.000 динара.**Смањење на основу извршења за I-III/2021. и процене до краја године. Економска класификација **415-Накнада трошкова за запослене-повећање за 150.000** динара.Повећање је извршено на основу извршења и процене до краја године.

**Промене средстава из извора 13:**

**Повећање од 519.000 за нераспоређени вишак по ЗР за 2020. годину и то** на економској класификацији **512-Машине и опрема повећање за 519.000 динара.** Повећање се односи на набавку: три лап топа за потребе васпитача, 2 рачунара, 2 фотеље и тракасте завесе за потребе Вртића.**Укупно повећање** **са извора 13 износи 519.000**.

Позиције у Одлуци и буџету за 2021.годину мењају се од броја 112-127 на број 110-125.

***Глава 5.02;* НАРОДНА БИБЛИОТЕКА "БРАНКО МИЉКОВИЋ"Г. ХАН**

**ПРОГРАМ  - 13 РАЗВОЈ КУЛТУРЕ И ИНФОРМИСАЊА**

**ПА:1201-0001 – ФУНКЦИОНИСАЊЕ ЛОКАЛНИХ УСТАНОВА КУЛТУРЕ**

***Функција 820  - Услуге културе***

**Промене средстава из извора 01:**

**Економска класификација 411-Плате и додаци запослених-повећање од 200.000 дин.** жМаса средстава за плате повећана је на основу Закључка Владе РС 05 број 121-10896/2020од 24.12.2020.године и марта 2021.године. Основица за установе културе почев од децембра 2020.године повећана је за 3.5% и износи 3.366,73 динара и марта 2021. године за 1,45% и износи 3.415,52 динара.

**Укупно повећање за ПА 0001 и ПА0002 износи 500.000 динара, а прерасподела средстава** **од 455.000 између позиција извршена је на следећи начин:**

Економска класификација **421-Стални трошкови-повећање у износу од 50.000 динара.**Повећање је извршено за неплаћено осигурање зграде из 2019.године по рачуну

бр.001-1340-009958642-000.

Економска класификација **423-Услуге по уговору-смањење за 200.000 (ПА 0001) и 75.000** **(ПА 0002** ) на основу процене до краја године.

Економска класификација **425-Текуће поправке и одржавање -повећање за 375.000. динара.**Повећање је извршено за трошкове реконструкције позорнице (75.000) и текуће одржавање централног грејања (300.000).

Економска класификација **426- Материјал-**повећање за 330.000 динара за набавку материјала за позорницу(бродски под) а смањење за 130.000 за ПА 0001 и смањење за 50.000 за ПА 0002 на основу извршења за I-III/21 и процене до краја године.

**Укупно повећање износи 500.000 за ПА** **0001 а смањање 50.000 за ПА 0002.**

**ПА 0002-Јачање културне продукције и уметничког стваралаштва:** У оквиру ПА 0002 извршено је смањење у износу од 125.000 динара због неодржаних а планираних манифeстација.

**Укупно повећање за ПА 0001 износи 625.000 динара.**

**Укупно смањење за ПА 0002 износи 125.000 динара.**

**Укупно повећање за ПА 0001 и 0002 износи 500.000 динара из извора 01.**

Позиције у Одлуци о буџету за 2021.годину мењају се уместо од броја 128-145 на 126-143.

Дана: 29. априла 2021. године

Припрема буџета, Начелник,

Дејан Гроздановић Љиљана Петровић